
II  ies  hodierna  festiva,  qua  omnibus  Academiae 
legibus  satisfaciens,  novam  vitae  meae  quasi  epo- 
cham  ingredior,  mihi  occasionem  offert  saepius  op¬ 
tatam,  palam  faciendi  meas  in  Te  gratidudinis  sen¬ 
sationes  intimas ,  quibus  cordis  mei  fibrillae  omnes 
vivificantur.  Ast  verba  mea  imbecillia,  tam  parum 
valent ,  tot  tantaque  beneficia  enumerare ,  quibus- 
cum  larga  manu  a  pristina  infantia  usque  ad  hunc 
diem  me  cumulasti,  tam  parum  valent,  palam  facere 
meas  in  Te  gratitudinis  sensationes.  Accipe  propte- 
rea  benevole  Frater,  unicus  milii  be¬ 
nefactor  ipsissimum  hoc  opusculum  in  Monumen- 

tum  aeternae  meae  erga  Te  gratitudinis  amoris  et 
observantiae !  Sit  autem ,  hoc  intime  rogo  —  sit 

mihi  et  tessera  Tuae  erga  me  perennis  benevolen¬ 
tiae  ,  Tuf  que  perennis  favoris 


gratissimus 

Frater  Vincentius. 


Conceptus. 


Scirrho  vocabulo,  quod  derivatur  a  graeco  $x«ppo$ 
Graeci  medici  usi  erant  ad  designandos  tumores  duros. 
Nunc  temporis  fere  ad  unum  omnes  sub  nomine  scirrhi 
illud  carcinomatis  stadium  intelligunt,  quo  productum 
morbosum  adhuc  in  initio  ac  certae  duritiei  gradu  ver¬ 
satur  ,  quodque  in  ulteriore  evolutione  aliis  insignitur 
denominationibus  uti ;  carcinomate ,  vel  cancro  aperto. 
Habentur  pro  scirrho  synonima  :  cancer  carcinoma,  imo 
fungus  haematodes. 


'  \  f  1 

Transeundo  vim  nominis  generalem,  hic  illarum 
conditionum  morbosarum,  quae  sub  diversis  supra  me¬ 
moratis  denominationibus  subintelliguntur,  et  generico 
nomine  carcinoma  designantur ,  conspectum  in  medium 
proferre  velim. 

Nosologi  Anglici  sub  carcinomate  non  solum  scirr- 
hum  proprium  sensu  strictiore,  verum  etiam  sic  dictura 
fungum  medullarem  vel  Matiere  encephaloide  juxta 
Laenec  comprehendunt.  Haec  classificatio  nobis  arridet, 
quod  utraque  morbi  form:i  in  characteribus  principali- 

bus  colliniat.  Utraque  nimirum:  l)  e  substantia  solida 
aut  fluida  constat,  quae  diversa  a  qualibet  alia  parte 
organica  inter  moleculas  sese  format,  heterogeneaque 
illis  sese  insinuat  5  2)  utraque  quoad  primam  originem 
et  ingruentem  destructionem  texturarum  ab  eadem  con¬ 
tactarum  evolutione  absoluta  5  et  tandem  3)  utrique  pro¬ 
prium  est,  eodem  simul  tempore  in  pluribus  locis  sese 
evolvere,  aut  post  disparitionem  ex  una  parte  in  altera 
sese  reproducere. 

Characterem  formationis  scirrhosae  Prof.  S  c  h  d  n- 
lein  ampliori  adhuc  sensu  mente  concipit,  atque  inde 
classiticationem  et  ingenio  et  sagacitate  maxime  conspi¬ 
cuam  superstruxit,  secundum  quam  carcinoma  morbo¬ 
rum  familiam  constituit,  in  qua  aneurysma  ut  scirrhus 
ant  proprie  ut  carcinoma  arteriae ,  melanosis  ut  vena¬ 
rum  ,  fungus  medullaris  ut  nervorum  carcinoma' .con¬ 
tinetur. 

Utilitatem  practicam  spectantes ,  eam  significatio¬ 
nem  ,  quae  ab  Europae  medicis  potissimum  est  recepta, 
secuturi  et  ad  illam  speciem  nos  restricturi  sumus,  quae 
sensu  strictiore  ceu  carcinoma  vel  scirrhus  denotatur. 

Antiquissimis  temporibus  quodlibet  ulcus  qualita¬ 
tis  pravae,  praeprimis  fungosas  excrescentias  fovens, 
in  profundum  vergens,  ulcus  carcinomatosum  nuncupa¬ 
tum  est.  Andral  carcinoma  non  pro  morbo  substantiali 
habebat,  omnia  et  qualiacunque  morbosa  secretionis  et 
nutritionis  producta  in  carcinoma  transire  posse  arbi¬ 
trans  ,  quodsi  continuo  ulteriorem  et  profundiorem  ulce¬ 
rationem  moliuntur. 

Hodierno  tempore  carcinoma  juxta  nosologiam  ad 
novas  morbosas  formationes  organicas  absque  dubio  re- 

ferendum,  et  ejusmodi  formatio  ut  carcinoma  designanda 
est ,  quae  cum  ponderosa  dura  intumescentia  incipiens, 
ab  initio  indolens  est,-  serius  urens  evadit,  et  nisum 
fovet  in  fungosum  ulcus  basi  duritiei  fere  lapideae  in¬ 
structum,  ulterius  semper  repens,  transeundi. 

V  arietates. 

Plures  scirrhi  ejusque  stadiorum  ulteriorum  diver¬ 
sitates  in  medium  prolatae  sunt,  quibus  tamen  differen¬ 
tiae  essentiales  non  semper  dignosci  possunt,  quum  in 
textura  et  in  mali  hujus  exitu  omnes  varietates  occur¬ 
runt.  Ceterum  phoenomenorum ,  quae  sub  carcinomatis 
decursu  adparent,  omnino  diversitates  animadvertuntur 
quae  autem  ab  organi  morbo  adfecti  proprietate  praepri- 
mis  dependent,  vel  aliis  adhuc  circumstantiis  originem 
debent,  ut  nimirum  causis  occasionalibus  et  disponenti¬ 
bus  morbi  stadiis  ejusque  complicationibus,  individui 
morbo  detenti  constitutione  et  pluribus  aliis  adhuc  ig¬ 
notis  momentis.  Sic Abernethy  sarcoma  distinguit  pan¬ 
creaticum,  quodsi  carcinomatis  structura  glandulae  pan¬ 
creaticae  homogenea adparet. Laennee  discernit matiere 
colloide  et  Cruveilhier  cancrum  gelatiniforme  unice 
secundum  externam  faciem.  Itidem  A 1  i  b  er  t  ut  varietates 
profert  cancrum  lardosum,  hydatosum,  nodulosum,  tu¬ 
berculosum  ,  porro  fungoidem ,  terebrantem,  eburneum, 
globosum,  anthracineum  et  melaeneum  ea  solum  ex  causa, 
quod  externa  illorum  facies  hisce  denominationibus  in 
certis  stadiis  quodammodo  respondet. 

Differentiam  maximi  momenti  procul  dubio  cancer 
sic  dictus  cutaneus  constituit,  sedem  suam  in  corio  aut 
membranis  mucosis  tigens. 

Cancer  modo  memoratas  revera  origine  sua,  de¬ 
cursu  et  curationis  modo  a  formationibus  scirrhosis,  quae 
in  aliis  organis  radicem  suafn  figunt  ,  essentialiter 
differt. 


De  carcinomatis  sede  et  formationis 

modo. 

Dantur  quaedam  corporis  animalis  organa  ,  quae 
secundum  structuram  primum  scirrhosae  formationis  ini¬ 
tium  observandi  nobis  nonnumquam  offerunt  occasionem, 
qua  observamus,  substantiam  heterogeneam ,  quam  si 
sensibus  nostris  primo  eam  detegimus,  modo  ut  nutritio- 
nis ,  modo  ut  secretionis  productum  eodem  modo,  ac 
sanguinis  partes  nutrientes  ab  organi  moleculis  suscep¬ 
tae,  ejusdem  formae  et  texturae  pedetentim  sese  insi¬ 
nuat.  Ut  secretionis  productum  in  superficie  quadam, 
quae  libera  patet,  in  lucem  emergit,  reliquis  materiis 
secretis  non  absimilis. 

-  \  . 

•  Unde  igitur  patet,  carcinoma  duplici  modo  for¬ 
mari,  et  uterque  formationis  modus  respectu  sedis  a  se 
invicem  differre. 

In  scrutinio  nostro  ulterius  progredientibus  vixul- 
lum  superesse  potest  dubium,  quin  substantia  scir- 
rhosa,  carcinomatosa,  quibusdam  circumstantiis  faven¬ 
tibus  in  sanguine  jam  occurrat,  idemque  primitivam 
illius  sedem  constituat. 

I.  Hepar  et  ventriculus ,  quorum  organorum 
utrumque  creberrime  carcinomate  adficitur ,  luculen¬ 
tissimum  exemplum  praebet  de  ejus  formationis  mo¬ 
do,  qui  in  organi  adfecti  moleculis  occurrit.  Hepa¬ 
tis  earcinomatosi  irregularibus  scirrhosis  formationibus 
in  primo  stadio  plus  minusve  adfecti  incisione  in- 

stituta  in  illis  locis  ,  unde  formatio  carcinomatosa  pri¬ 
mam  originem  repetere  videtur,  exiguam ,  parvis  punc¬ 
tis  adstrictam  organi  decolorationem  animadvertimus, 
quae  plerumque  nil  aliud,  nisi  hepatis  acini  sunt.  Haecce 
decoloratio ,  quae  a  flavescente  in  lacteum  aut  strami¬ 
neum  transit  colorem  atque  cum  consistentiae  augmento 
est  conjuncta,  modo  ad  singulos  acinos  restricta,  modo 
ad  plures  simul  extensa  adparere  potest.  Sub  hac  deco¬ 
loratione  et  consistentiae  augmento  neque  formam ,  ne¬ 
que  molem  acinos  ullam  mutationem  subire,  maximi  est 
momenti,  quod  alio  modo  explicari  non  potest,  nisi 
quod  materies  heterogenea  ad  organon  delata  aeque  ac 
elementa  nutritionis  normalia  inter  organi  moleculas 
deponuntur,  consimili  modo,  quo  sub  nutritionis  func¬ 
tione  fieri  solet.  Quodsi  sub  hoc  respectu  alius  proces¬ 
sus  obtineret,  cum  coloris  et  consistentiae  acinorum 
mutatione  eorum  quoque  augmentum  incederet.  Rem  ul¬ 
terius  prosequentes,  acinos  coacervari  observamus,  qui  a 
magnitudine  seminis  canabini  illam  ovi  anserini  adtin- 
gunt,  ceterum  hepatis  structura  adhuc  semper  homoge- 
nea ,  quum  acinorum  congregatio  per  amplum  temporis 
spatium  adhuc  conspicua  redditur,  donec  tumor  in 
massam  deformem  tandem  abit ,  quo  textura  peculiaris 
deletur. 

Simili  modo  scirrhus  ventriculi  evolvitur,  quod 
praecipue  animadverti  potest  in  membranis  muscularibus, 
in  quibus  singularum  fibrarum  muscularium  decoloratio 
facillimo  modo  detegitur,  quodsi  substantia  carcinoma¬ 
tosa  primo  inter  illas  deponitur.  Fibrae  magis  consisten¬ 
tes  redduntur,  attamen  neque  volumine  augentur,  ne¬ 
que  forma  atque  dispositione  stratorum  singulorum  mu¬ 
tantur.  Ita  res  se  habet  cum  textu  celluloso  inter  fibras 
musculares  propagato,  ubi  decoloratio  ob  normalem  co¬ 
lorem  pallidum  difficilius  conspicitur.  Serius  demum  tex- 

tu  celluloso  et  fibra  musculari  volumine  auctis  struc¬ 
tura  scirrhosa  evolvitur,  quae  fibram  muscularem  et 
textum  cellulosum  in  massam  heterogeneam,  attamen 
homogeneam  resolvit.  Huic  scirrhi  formationis  modo  pe¬ 
nitus  respondet  fungi  medullaris  evolutio. 

II.  Quemadmodum  supra  memorata  depositio  car- 
cinomatosa  inter  moleculas  organicas  mera  nutritionis 
modificatio  consideranda  est,  ita  schirrhi  formatio  in 
libera  serosarum  membranarum  superficie  pro  secretio¬ 
nis  modo  peculiari  haberi  potest.  Illud  nutritio  mutata, 
hoc  alienata  secretio ,  ac  utriusque  discrimen  secundum 
vocem  tantum  existit.  Ultimus  scirrhi  formationis  mo¬ 
dus  id  nobis  commodi  praestat,  quod  in  extensis  super- 
ficiebus  serosis  v.  g.  pleurae  vel  peritonei  evolutionis 
modum  simplicissimum  adcurate  observare  possumus,  cum 
materiam  carcinomatosam  in  his.  membranis  depositam 
crebro  invenimus ,  quin  eaedem  minimam  mutationem 
subiverint.  In  pleura  et  peritonaeo  numerosos  saepe  va¬ 
rie  coloratos  reperimus  tumores  a  magnitudine  seminis 
canabini  ad  illam  fructus  aurantii ,  qui  modo  adipi,  mo¬ 
do  mammarum  glandulae  substantiae,  modo  massae  ce¬ 
rebrali  cum  sanguine  mixtae  analogi  adparent.  Quibus, 
quum  membrana  serosa  ipsa  alienata  non  est ,  merito 
concludere  licet,  substantiam  carcinomatosam  a  san¬ 
guine,  cui  inerat,  separatam  ad  secretionis  modum  de¬ 
poni,  atque  post  hanc  depositionem  demum  mutationes 
sibi  proprias  subire. 

III.  Substantiae  carcinomatosae  praesentia  in  san¬ 
guine  maximi  momenti  res  est ,  et  non  pauca  labis  car¬ 
cinomatosae  sub  decursu  phaenomena,  imprimis  ejus¬ 
dem  formationis  modus  explicari  non  possent,  nisi  pro¬ 
baretur,  illam  esse  sequelam  peculiaris  modificationis 
sanguinis. 

Sequentia  fere  extra  dubium  ponunt,  materiae  car- 
cinomatosae  formationem  in  sanguinis  mole  ipsa  obtineri 
et  perfici. 

I.  Reperitur  illa  materia  in  illis  vasis,  quae  in  tu¬ 
moribus  scirrhosis  rumificantur  ,  aut  immediate,  aut  in 
eorundem  vicinia. 

II.  Invenitur  substantia  carcinomatosa  in  illius 
organi  vasis ,  ubi  formatio  scirrhosa  sedem  suam  fixit. 

III.  Tandem  in  ejusmodi  quoque  vasis  sanguife- 
ris,  quae  cum  organo  hoc  morbo  adfecto  nullum  media¬ 
tum  fovent  nexum  ,  uti  in  illo  sanguine,  qui  in  textum 
cellulosum  aut  in  organorum  superficiem  effunditur. 

Quae  cum  ita  sint,  praesente  tumore  earcinomatoso 
substantiam  illam  scirrhosam  in  sanguine  reperiri  qui¬ 
dam,  non  vero,  illam  ante  scirrhi  evolutionem  in  san¬ 
guine  jam  formatam  esse,  comprobant. 

Symptomata,  quae  substantia  scirrhosa  in  vasis 
sanguiferis  edit,  fere  eadem  sunt,  ac  si  illa  in  organi 
superficie  formaretur. 

Quodsi  in  interna  venarum  magnarum  facie  v.  c. 
venae  portarum  in  lucem  emergit ,  tum  adipi ,  glandu¬ 
lae  aut  etiam  fungo  medullari  analogam  formam  nancis¬ 
citur,  atque  ita  memoratu  dignum  est,  Prof.  Schon- 
lein  in  sua  consideratione  generali  formationes  carci- 
nomatosas  et  quidem  aneurisma  ut  carcinoma  arteriarum, 
melanosim  ut  venarum ,  et  fungum  medullarem  ut  ner¬ 
vorum  carcinoma  considerandas  esse ,  scire  videtur. 

Quodsi  evictum  concedimus,  substantiam  carcino- 
inatosam  in  ipsa  sanguinis  mole  ortum  suum  habere, 
consequenter  inde  sequitur,  carcinoma  evolvi  posse  in 
modum  nutritionis  et  secretionis,  aut  in  substantia  mo¬ 
leculari  aut  etiam  in  organi  cujusdam  libera  superficie. 
Partes  formationis  novae  constituentes  e  sanguine  se¬ 
paratae  sub  multis  circumstantiis  faventibus,  quae  plus 
minus  in  formam,  figuram,  colorationem  et  consisten- 
tiam  pseudoplasmatis  non  exiguam  exserunt  potestatem, 
deponuntur.  Hinc  mali  scirrhosi  sedes  neque  ad  certum 
quoddam  systema  aut  texturam  restringi,  neque  ejus 
ortum  certae  modificationi  in  structura  organorum  sin¬ 
gulorum  adscribi  potest,  imo  labes  carcinomatosa  ceu 
sanguinis  productum  in  omnibus  potius  corporis  partibus 
occurrere  valet.  Malum  hocce,  de  quo  nobis  sermo  est, 
praeprimis  in  singulis  organis  crebro  offendi,  a  circum¬ 
stantiis  longe  aliis  dependet,  quas  mox  inducere  velim. 
Andral  opinionem  illi  contrariam  defendens,  textum 
cellulosum  in  genere  eam  organismi  partem  existimat, 
ubi  carcinoma  evolvitur  quin  [ejus  sententia  argumentis 
sufficientibus  suffulta  sit. 

Cruveilhier  omnes  novae  formationes  et  pseudo- 
plasmata  organica  ,  uti  in  genere  omnes  exallaxes  seu 
diaphthoras ,  ceu  productorum  morbosorum  depositio¬ 
nes  in  telam  cellulosam  (dans  les  elements  cellulaires) 
organorum  considerat ,  cum  diversarum  partium  telam 
propriam  nullam  ulteriorem  mutationem  organicam  sub¬ 
ire  posse  putat,  quam  hypertrophiae  et  atrophiae,  quod 
quidem  supra  memoratis  refutatur. 

Abernethy  omnes  novas  formationes  parti coagula- 
bili  adseribit  sanguinis,  quae  aut  in  tela  cellulosa  aut  in 
parenchimate  aut  in  organorum  superficie  deponitur:  et 

materiam  sibi  nutrientem  ex  vasorum  systemate  orga¬ 
norum  haurit. 

Maxime  ingeniosum  scirrhi  evolutionum  explicandi 
conamen  Hodgkins  volum  XV.  Med.  chirurg.  tran- 
sact.  divulgavit,  secundum  quam  scirrhi  elementarem 
formationem  uti  et  aliorum  pseudoplasmatum  ad  prae¬ 
sentem  sacciformem  serosam  membranam,  cystidem  re¬ 
ducit  ,  id ,  quod  recentissimo  tempore  disquisitiones 
microscopicae  singulis  in  casibus  multifarie  comproba¬ 
runt.  Cystides  carcinomatis  sedem  constituere  omnino 
posse,  inde  conjecturari  licet,  quod  simplicissimae  for¬ 
tasse  membranarum  serosarum  modificationes  sunt,  quod 
eadem  penitus  structura  et  functione  insigniuntur  ,  et 
idcirco  iisdem  quoque  morbis  eas  subjectas  esse  pos¬ 
sunt.  Attamen  comprobatu  difficile  est,  carcinoma  in 
cystidibus  contineri,  quin  potius  absque  iis  evolvitur. 

De  carcinomatis  charactere  physico  et 

anatomico. 

Sub  charactere  morbi  cujusdam  physico  intelligi- 
tur  forma,  magnitudo,  coloratio  et  consistentia,  quas 
morbus  localis  sub  evolutione  diversa  stadia  percurrens 
in  conspectum  nobis  edit ;  quas  relationes  in  carcino¬ 
mate  nunc  consideraturus  sum. 

1.  Forma  carcinomatis  primo  momento,  quo  sin¬ 
gulae  demum  partes  ad  illius  formationem  deponuntur,  in 
parenchymate  organorum  horum  formam  ac  structuram 
acquirit,  ita,  ut  v.  c.  in  jecure  acini,  in  ventriculo  et 
membranis  muciparis  fibrae  musculares  aut  membrana 
mucosa  a  substantia  carcinomatosa  quasi  impregnentur. 
In  cerebro  ,  glandulis  lymphaticis  et  testiculis  primo 

evolutionis  tempore  nulla  colorationis  et  texturae  con¬ 
spicua  mutatio  animadvertitur*  In  evolutione  progre¬ 
diens  formam  unice  ab  externis  circumstantiis  et  in  spe¬ 
cie  a  sede  sua  dependentem  nanciscitur. 

Memoratu  dignissimae  formae  sunt:  tuberiformis, 
stratiformis  ,  et  frondiformis. 

a.  Carcinoma  tuberiforme,  frequentissima  forma¬ 
rum  evolvitur  ,  quum  substantia  carcinomatosa  deponi¬ 
tur  in  organis,  quae  ubique  aequabili  pressioni  expo¬ 
nuntur.  In  membranis  serosis  pVimitus  quidem  etiam  tu- 
beriforme  evolvitur,  serius  vero  in  piriforme  abit  car¬ 
cinoma  ob  inaequabilem  in  singulis  locis  pressionem. 
Saepenumero  excrescit  lobulata  forma  ,  praeprimis 
quum  in  textu  celluloso  et  sub  membranis  mucosis  evol¬ 
vitur,  ubi  singuli  lobi  coacervati  communi  cinguntur 
membrana.  ( Sarcoma  pancreaticum  Abernethy.) 

b.  Carcinoma  stratiforme  imprimis  sub  membranis 
serosis  in  tela  cellulosa  occurrens  variae  extensionis, 
formam  tenuium  plerumque  orbicularium  macularum  prae 
se  ferens,  et  acsi  sub  membrana  serosa  in  tela  cellu¬ 
losa  fluidum  lacteum  injectum  fuisset,  externe  adparet. 
Haec  in  pia  matre  aut  pleura  pulmonali  reperitur  forma, 
a  proprio  carcinomate  ad  fungum  medullarem  transitum 
faciens* 

c.  Carcinoma  frondiforme  non  minus  frequenter 
invenitur,  et  quidem  fere  semper  in  organis  glandulo¬ 
sis  ,  hinc  in  hepate ,  mammis  et  renibus ,  nonnumquam 
et  in  ventriculo.  Maxime  structura  frondiformis  con¬ 
spicua  est  in  renibus,  in  quibus  saepe  omnes  venae  or¬ 
gani  hujus  materia  carcinomatosa  minoris  majoris  ve  con- 
sistentiae  reperiuntur.  Simile  quid  respectu  vasorum 


17 

lymphaticorum  et  adhuc  frequentius  lacteorum  obser¬ 
vatur. 

II.  Moles  materiae  carcinomatosae  e  sanguine  de¬ 
positae  et  si  depositio  inter  moleculas  organi  cujusdam 
contingit,  plerumque  magna  est.  In  hepate  raro  quidem 
fructus  aurantii  magnitudinem  excedit ,  in  organis  vero 
minus  resistentibus ,  uti  in  pulmonibus ,  testiculis  et 
mammis  magnitudo  pseudoplasmatum  diametrum  6 — 8 
pollicum  aequat.  Expressionis  externae  influxum  in 
carcinomatosorum  plasmatum  molem!  Quousque  evolu¬ 
tio  extrorsum  rigide  fibrosa  membrana  restringitur,  eous- 
que  moles  ejusdem  fere  eadem  manet ,  illa  vero  perfo¬ 
rata  ergo  magis  contingit,  cum  carcinoma  integumenta 
communia  perfore :  tunc  sub  fungosarum  ,  sanguinem 
plorantium  excrescentiarum  forma  quotidie  incrementum 
capit.  Luculentissimum  pressionis  influxus,  quem  in 
evolutionem  exerit,  exemplum  carcinoma  oculi  praebet  $ 
si  enim  bulbo  per  operationem  exstirpato  non  simul  om¬ 
nia  morbosa  auferri  queunt,  restantia  cito  increscunt, 
et  citius  majorem  ambitum  acquirunt,  quam  ante  opera¬ 
tionem  ,  ubi  bulbus  tumoris  expansioni  obstaculum  erat. 

III.  Color  plasmatum  carcinomatosorum  ab  aliis 
pseudo-productis  differt,  atquae  diagnoseos  certioris 
faciendae  signum  largitur.  Plerumque  adest  coloratio  al¬ 
ba  cum  grisei  aut  caerulei  coloris  adflatu  in  luteam ,  in 
bruneam  ant  rubicundam  crebro  etiam  vergens,  quod 
aut  a  colore  organi  adfecti  aut  pure  ,  aut  bile  vel  san¬ 
guine  extravasato,  praesentibus  denique  ab  aliis  acci- 
denlatibus  dependere  potest.  Aliae  quaedam  colorationis 
modificationes  reperiuntur  in  carcinomate  eburneo  con¬ 
ditionis  cartilaginosae  in  pancreatico  et  lardoso  ab  facie 
sic  denominatis. 

IV.  Scirrhi  consistentia  varia  a  tribus  momentis 
verosimillime  dependet  ,  nimirum  ab  organi  carcino¬ 
mate  adfecti  qualitate,  a  pseudo-producti  partibus  con¬ 
stitutivis  elementaribus ,  denique  mutationibus  subse- 
quentibus ,  quas  aut  illud  pseudoplasma ,  aut  partes 
adjacentes  subeunt. 

l3  Organon  ,  in  quo  carcinoma  sedem  figit,  stru¬ 
ctura  ?  sede  ,  majori  minorivae  texturae  diversitate  in 
consistentiam  luculentum  exserit  influxum  ,  hinc  hepa¬ 
tis  scirrhus  durior ,  quam  pulmonum  aut  cerebri.  Car¬ 
cinoma  cutaneum  illo  membranae  mucosae  consistentius 
cet.  id  ,  quod  ex  molecularum  ad  se  invicem  sibiadpro- 
ximantium  compressione  explicatur. 

2}  Carcinomatis  partes  elementares  nutritionis  via 
depositae,  majorem  consistentiam  efficiunt,  quam  si  se¬ 
cretionis  modo  deponuntur ,  cujus  rei  exemplum  carci¬ 
nomati  adfiuia  pseudo  plasmata  fungi  medullans  uti  et 
fungi  hematodis,  in  quibus  plura  aut  pauciora  vasa, 
quae  adsunt,  et  albumen  consistentiae  gradum  determi¬ 
nare  videntur. 

33  Quum  non  solum  diversa  morbi  stadia ,  verum 
etiam  corporis  constitutio  aegrotantis  chemicarum  par¬ 
tium  constituentium  varias  mutationes  producat  necesse 
est,  ex  illis  non  tantum  promanavit  utilitatis,  quantum 
pathologia  sibi  promisit.  Analysis  chemica  ,  quam  nu¬ 
perrime  instituit  L  0  b  s  t  e  i  n,  et  in  suo :  „traite  d?anatomie 
pathologique“  publicavit,  sequentia  edidit :  72  gr.  mam¬ 
mae  scirrhosae  continebant  j 

f  J 


Materiae  albuminosae 

2  gr. 

gelatinae  .... 

•  20  „ 

materiae  fibrosae  , 

•  20  „ 

massae  fluidae  pinguis  , 

•  10  „ 

aquae  . 

•  20  „ 

72  gr. 

70  gr.  uteri  carcinomatosi  in  statu  seirrhoso  con¬ 
tinebant: 

materiae  fibrosae  .  .  .  10  „ 

gelatinae . 15  gr. 

massae  pinguedini  similis  .  10  „ 

aquae . 35  „ 

70  gr. 

Character  anatomicus  plasmatis  carcinomatosi  in 
ejus  structura,  atque  singularum  partium  constituentium 
inter  se  relatione  consistit. 

Quum  supra  memoravimus,  substantiam  carcino- 
matosam  in  uno  statu  minimum,  in  altero  eo  majorem 
nisum  fovere  in  organisationem,  quum  et  supra  mentio¬ 
nem  fecimus ,  triplicem  potissimum  sedem  figere ,  nimi¬ 
rum  inter  organorum  moleculas  ,  in  superficiebus  ,  quae 
libere  patent,  atque  in  sanguine  ipso,  ejusdem  disqui¬ 
sitio  anatomica  in  ultimis  tantum  duobus  casibus  locum 
habere  potest,  ubi  illa  materia  aut  in  libera  superficie, 
aut  in  vase  quodam  deposita  est ,  atque  hic  tumor  car- 
cinomatosus  ita  formatus  invenitur,  ut  maxima  ejusdem 
pars  ex  vera  substantia  carcinomatosa  et  minor  pars  ex 
interposita  tela  cellulosa  aut  membranis  serosis,  inter¬ 
dum  etiam  ex  cystidibus,  gelatinam,  albumen,  aut  flui¬ 
dum  quoddam  continentibus,  constet.  In  tumore  carci- 
nomatoso,  in  organorum  parenchymate  formato  membranae 
serosae,  fibrosae  et  tela  cellulosa  maximum  saepe  am¬ 
bitum  acquirunt,  ita,  ut  Andral  in  eisdem  telam  cellu¬ 
losam  hypertrophicam  saepe  detexisse  testatur,  tlinc 
carcinoma  in  organorum  substantia  conglomeratum  plu¬ 
rium  heterogenarum  et  inaequaliter  mixtarum  partium 

organicarum  format,  quarum  ratio  in  singulo  fere  organo 

o  ^ 

variat.  Vasa  sarguifera  versus  mali  exitum  tumorem 
carcinomatosum  perforantia  in  mammarum  carcinomate 
maxime  conspicua  sunt  ,  quamvis  oculo  armato  in  qua¬ 
vis  alia  formatione  carcinomatosa  deteguntur,  insigni¬ 
ter  dilatantur ,  varicosa  redduntur,  ut  circulatio  venosa 
emergat:  vasa  tumoris  carinomatosi  rami  illorum  vaso¬ 
rum  sunt  quae,  in  vicinis  partibus  semet  extendunt* 
Nervorum  librae  nondum  detectae  sunt. 


Incrementum  et  decursus. 

Germen  pseudo-plasmatis  carcinoraatosi  per  depo¬ 
sitionem  materiae  carcinomatosae  inter  organorum  mole¬ 
ndas  formari,  jam  dictum  est,  quum  de  sede  et  forma¬ 
tionis  modo  disseruimus.  Hoc  germen  prima  vice  adpa- 
ret,  sub  forma  noduli  lentiformis,  duriusculi,  in  profun¬ 
diori  tela  cellulosa  ardue  detegendi,  qui  lente  solum 
crescit,  et  consuetim  non  prius  detegitur,  donec  nucis 
avellanae  magnitudinem  fuerit  nactus.  Structuram  no¬ 
dulus  hic  ostendit  forlidam,  compactam,  granulosam, 
quam  usque  ad  certum  evolutionis  suae  gradum  servat. 
Cum  circumferentiae  augmento  in  medio  minus  densa 
evadit  structura,  eaque  magis  folliculosa  perspicitur. 
Nunc  primum  discerni  licet  substantiam  externam  com¬ 
pactam  corticalem  et  internam  loculamentosam  Dum  la¬ 
mellae  discedunt  5  interstitia  replentur  liquido  primo 
limpido ,  serius  bruneo.  Post  loculamentorum  formatio¬ 
nem  superficies  externa  convexatur  ,  et  ejus  convexitas 
eo  magis  in  conspectum  venit,  quo  majora  fiunt  inter¬ 
stitia  sepimentorum ,  densitas  e  contra  in  puncto  ma¬ 
xime  convexo  substantiae  corticalis  imminuitur. 

Incrementum  noduli  extensionem  adjacentis  telae 
cellulosae  causat,  et  inde  dolores  ictibus  similes  per 

vices  recurrentes  provocat.  Extensio  haec  sensim  al¬ 
tum  nanciscitur  gradum  et  venae,  quae  in  ea  rumifican¬ 
tur,  sub  forma  striarum  caerulearum  adparent.  Si  evo¬ 
lutio  ulterius  inturbata  procedit,  loculameptorum  sepi- 
menta  in  medio  disrumpunt,  et  cava  eorum  liquido  bru- 
neo  repleta  inter  se  communicant.  Usque  ad  hunc  gra¬ 
dum  consuetim  pseudo-plasma  increscit,  nunc  autem 
sicuti  vegetabilia,  maturationem  excedentia  in  putre¬ 
dinem  abit,  haec  semper  orditur  a  puncto  illo  substan¬ 
tiae  corticalis,  quod  maxime  est  extensum  et  convexum. 

Phaenomena  instantis  putredinis  sunt:  cutis  color 
husdum  normalis  ob  tensionem  primo  in  rubrum,  deinde 
in  profunde  bruneum  transit,  in  vesicam  cutis  extolli¬ 
tur,  quae  mox  rumpit,  et  plagam  gangraenescentein 
relinquit. 

In  singulis  casibus  cutis  nigra  et  sicca  adparet , 
quin  vesica  formetur.  Post  plures  dies  pars  gangrae¬ 
nosa  cutis  et  pseudoplasmatis  decidit,  in  ultimo  putredo 
sensim  suos  facit  progressus,  dum  prima  vice  sepimenta 
cavorum  molliora,  serius  compactiorem  substantiam  cor¬ 
ticosam  corripit  5  hoc  processu  indurante  e  foramine  flui¬ 
dum  stillat  foetens,  cutim  omnem,  quam  tangit,  cor¬ 
rodens. 

Devastatio  ab  internis  exteriora  versus ,  et  e  mar¬ 
gine  aperturae  in  latidutinem  semet  extendit ,  in  cir¬ 
cumferentia  propria  durities  substantiae  corticalis  adhuc 
per  longius  tempus  consistit,  sed  et  haec  sensim  et 
sensim  gangraena  corripitur,  et  devastationi  succumbit. 
Postquam  tali  processu  ultima  pseudo-plasmatis  pars  re¬ 
soluta,  decidit,  granulationes  in  fundo  propullulant , 
cutis  margines  contrahuntur,  et  cicatrisatio  insequitur. 
Scena  autem  nunc  nequaquam  est  finita,  sed  reiteratur 

iu  germinibus,  quae  in  circumferentia  remanserant,  haec 
eodem  modo  incrementum  capiunt,  decurrunt  inter- 
euntque.  Germina  succrescentia  formantur  aut: 

1)  In  circumferentia  pseudo-plasmatis  interiti, 

2)  in  directione  vasorum  lymphaticorum,  quae  a 
parto  adfectu  ad  glandulas  lymphaticas  excurrunt. 

3}  Non  raro  in  organis  remotis,  quae  cum  pri¬ 
marie  correpto  nexum  fovent  causalem. 

4)  Denique  in  organis  remotis  ,  quae  cum  prima¬ 
rie  adfecto  plane  nullum  habent  connexum. 

Haec  multiplicatio  et  nodulorum  extensio  gravis¬ 
sima  totius  organismi  denotat  compassionem,  et  signum 
est  cachexiae  universalis ,  quam  scirrhosam  vel  carci- 
nomatosam  vocamus. 

Diagnosis. 

Diagnosis  tumoris  scirrrhosi  plerumque  multis  pre¬ 
mitur  difficultatibus.  Tunc  quidem,  si  cutis  tumorem  ob¬ 
tegens  rugosa,  plumbei  coloris  adparet,  tumoris  super¬ 
ficies  nodosa,  inaequalis  est,  in  ipso  saepius  percipiun¬ 
tur  dolores  lancinantes ,  si  cum  cute  et  partibus  vici¬ 
nis  intime  conjungitur,  de  scirrhosa  ejus  conditione 
non  restat  dubium.  Ast  durities  et  superficiei  conditio 
scirrhi  saepe  multifariam  variat,  tumores  alii  cujuscum- 
que  generis  easdem  otferuut  proprietates,  et  scirrhus  e 
contra  multis  in  casibus  vicinis  partibus  non  con¬ 
jungitur  ,  mobilis,  indolorificus  manet  ,  cutis  minime 
alienatur.  Pro  signo  characteristico  habetur  nisus 
scirrhi  ,  in  cancrum  apertum  transeundi  ,  et  hac  ra¬ 
tione  ab  indu  ratione  benigna  distinguebatur,  sed  trans- 


itus  hic  non  sempermodo  necessario  contingit;  a  fortuitis 
potius  dependet  circumstantiis,  quibus  tumor  exponitur. 
Scirrhi  raro  in  genere  talem  adipiscuntur  circumferen¬ 
tiam,  uti  alius  generis  tumores,  qui  et  minoris  sunt  pon¬ 
deris,  et  minorem  exserunt  nisum,  vicinas  partes  in  meta- 
morphosin  morbosam  pelliciendi.  Disquisitio  tumoris,  facta 
exstirpatione,  certam  ejus  naturae  cognitionem  admittit, 
quemadmodum  rita  propensio  illius  momenti,  quod  post  ex¬ 
stirpationem  similis  tumor  iterum  in  conspectum  venit  5  re¬ 
spectus  autem  hujus  rei  solum  relate  ad  prognesim  magni 
est  momenti.  Cancer  apertus  ipse  nonnunquam  facile  con¬ 
fundi  potest  cum  ulceribus  inveteratis  syphiliticis  et  scro- 
phulosis,  quae  symptomata  cancro  simillima  non  raro  offe¬ 
runt,  In  his  casibus  emolumentum  aut  detrimentum  the¬ 
rapiae  in  nominatas  dyscrasias  directae  medicum  ducunt. 


Aetiologia. 

Inter  momenta  in  hunc  morbum  disponentia  pri¬ 
mum  locum  tenet  dispositio  haereditaria,  et  multi  pa- 
thologorum  contendunt,  carcinoma  morbum  esse  semper 
haereditarium ,  ej  usque  germen  a  parentibus  ad  proles, 
a  prolibus  ad  nepotes  transferri  5  et  revera  in  nonnullis 
familiis  haec  mali  haereditaritas  negari  nequit.  Praete¬ 
rea  dispositionem  inducunt :  scrophulosis  inveterata  post 
pubertatis  evolutionem  hucdum  perstans,  arthritis  hae¬ 
reditaria  et  male  tractata,  syphilis  solum  suppressa, 
non  ex  integro  sanata,  in  foeminis  sterilitas  vigente 
formationis  nisu  forti,  indurationes  in  sequelam  inflam¬ 
mationum  scrophulosarum. 

Momentis  occasionalibus  omnes  adnumerantur  in¬ 
fluxus  ,  qui  auctum  sanguinis  adfluxuin  ad  singulas  par¬ 
tes  ,  humorum  congestiones ,  extravasata  causaut ,  po- 

tentiae  directo  modo  et  saepius  irritantes,  laesiones  ex¬ 
ternae,  partium  organicarum  pressio  contusio ;  imo  cura, 
moeror,  anxietas  in  singulis  organis  similes  valent  in¬ 
ducere  effectus. 

Horum  influxuum  raro  respectus  habetur,  cum  pri¬ 
mae  earum  sequelae  mox  disparent ,  malo  autem  ingra¬ 
vescente  aegri  exantlatae  laesionis  non  rememiniscun- 
tur,  et  sic  morbus  fortuito  ortus  fuisse  dicitur. 

Quemadmodum  in  omni,  sic  etiam  in  hoc  morbo 
sententia  valet:  Quo  major  est  dispositio,  eo  minor  re¬ 
quiritur  causa ,  et  sic  vice  versa. 

Prognosis. 

Praesagium  de  futura  sorte  aegri  in  hoc  morbo 
seroper  anceps  est  statuendum,  nam  scirrhus  consuetim 
suum,  nullis  artis  adminiculis  refrenandum  facit  de¬ 
cursum  supra  memoratum.  Sub  optimis  saepe  auspiciis 
inopinate  exitus  evadit  Jethalis.  Melius  est  statuendum 
vaticinium,  si  scirrhus  aut  carcinoma  superficiales  par¬ 
tes  in  exiguo  solum  ambitu  occupat,  dispositio  haeredi- 
taria  deest,  individuum  aegrum  non  universali  plecti¬ 
tur  morbo ,  si  malum  exortum  est  in  sequelam  noae  ex¬ 
ternae,  si  individuum  morbo  detentum  est  juvenile,  mor¬ 
bis  praegressis  non  exhaustum.  E  contra  parum  spera¬ 
mus  de  futura  salute,  si  in  individuo  aetate  provecto 
enervato,  cum  haereditaria  dispositione  praedito  rapi¬ 
dum  facit  decursum ,  si  cachexia  carcinomatosa  jam  in 
conspectum  ruit,  quo  in  casu  morbus  secundum  prae¬ 
sentem  statum  scientiae  nostrae  est  insanabilis,  et 
aeger  sorti  suo  tristissimo  deditus. 

Therapia. 

Cura  in  scirrhum  vel  carcinoma  directa,  jam  ra- 
dicalem  sanationem  spectat,  jam  solum  eo  tendit,  ut 
mali  rapidus  refrenetur  decursus  et  symptomata  mole¬ 
stissima  mitigentur  (jjalliativa).  Respectu  sanationis  ra- 
dicalis  via  est  duplex,  qua  eam  impetrare  tendimus. 

1.  Per  tumoris  resolutionem  ope  remediorum  in¬ 
terne  aut  externe  ad  plicatorum., 

2.  Per  amotionem  istius  ope  cultri  aut  causticorum. 

Quod  adtinet  ad  1.  memorandum  est,  quod  plu¬ 
rimi  medicorum  hanc  sanationis  methodum  plus  detri¬ 
menti,  quam  emolumenti  secum  ducere  dicunt,  cum 
remedia  in  hunc  scopum  in  usum  vocata,  effectu  suo 
irritante  carcinomatis  evolutionem  magis  expedirent, 
dum  inflammationem  adaugeant.  Hoc  negari  nequit, 
quod  summa  circumspectione  et  cautione  in  usu  horum 
remediorum  opus  sit,  ne  per  ea  sors  aegri  in  pejus  con¬ 
vertatur. 

Ad  remedia,  quae  dissolutionis  tumoris  scirrhosi  gra¬ 
tia  in  usum  vocantur  spectant:  antiphlogistica  uti  deple¬ 
tiones  sanguinis  universales ,  et  locales  per  hirudines, 
diaeta  restricta,  evacuantia  et  systema  lymphaticum  in¬ 
citantia,  laudantur  et  narcotica,  quod  non  irritando 
mali  exacerbationis  timorem  non  injiciunt.  Huc  perti¬ 
nent  praeter  Conium ,  herb.  Digital,  purp.  Aqua  lauro- 
cerasi  et  secundum  Brera,  Tomaglini  et  Osian- 
der,  Acidum  hydrocyanicum.  Recentiori  tempore  nar¬ 
coticorum  resolvens  fortissimum  et  contra  cancrum  lau¬ 
datum  remedium  habetur  Belladonna,  cujus  foliorum 
pulvis  ab  initio  a  5  — 10  gran.  radicis  et  extracti  a 
V2  —  1  gr.  partita  dosi  exhibetur.  Belladonnae  connu- 
bium  cum  Tart.  Stibiato  ,  imprimis  cum  Aqua  lauroce- 

rasi  laudatum  est.  Aconitum  adhibendum  esse  in  scirrho 
ex  rheumatica  aut  arthritica  diathesi  orto,  nonnulli  vo¬ 
lunt,  et  quidem  incipiendo  a  grano  extracti  pro  dosi, 
et  adcrescendo  ad  10  gr. 

Rust  Calendulae  oflicinalis  usum  proficuum  lau¬ 
dat  eamque  sequenti  sub  formula  exhibuit : 

Rp .  Extract.  Calendulae 

Pulv.  herb.  et  flor.  Calend. 

a  a  drachm ♦  duas 

Misc.  fiant  pili.  gran.  duor.  Consp.  c.  pulv.  Lyeopod. 

D.  Sg.  Ter  quotidie  8  pili,  sumend. 

Eximiam  virtutem  Decocti  Zittmanni  in  labio¬ 
rum  et  faciei  carcinomate  idem  Rust  confirmat;  vide 
Rust’s  Aufsatze  und  Abhandlungen ,  Bd.  1,  pag.  267. 
Verba  ejus  ipsissima:  Ich  kann  mich  von  diesem  Ge- 
genstande  nicht  trennen,  ohne  der  ausgezeichneten 
Wirksamkeit  des  Z  i  t  tm  a  n  n’schen  Decoctes  beim 
Krebs  iiberhaupt ,  und  namentlich  beim  Gesichts-  und 
Lippenkrebse,  wovon  mich  spatere  Erfahrungen  uber- 
zeugt  haben ,  hier  Erwahnung  zu  thun.  Es  ist  un- 
glaublich ,  was  man  in  einzelnen  Fallen  damit  auszu- 
richten  vermag ,  besonders  wird  mir  ein  Fall  vom  Lip- 
penkrebs,  der  lediglich  durch  den  sechswochentlichen 
Gebrauch  dieses  Decoctes  radical  gehoben  wurde,  iin- 
vergesslich  bleiben.  Das  von  fiinf  ais  tiichtig  anerkann- 
ten  Aerzten  ais  Krebs  bezeichnete  Uebel  war  schon 
so  weit  gediehen,  dass  bereits  die  Submaxillardrii- 
se  der  kranken  Seite  verh  artet  und  unbeweglich , 
und  an  eine  Exstirpation  des  kranken  Lippentheils,  die 
Mancher  noch  fur  das  einzige  Rettungsmittel  gehalten 
haben  wurde,  den  mir  befreundeten  Kranken,  der  aus- 
serdem  auch  an  Gichtzufallen  litt,  zu  retten,  mit  der 
Wahrscheinlichkeit  eines  giinstigen  Erfolges  auch  nicht 
tnehr  zu  denken  war.  In  der  Hoffnung,  einige  Linde- 

rung  der  Zufalle,  vielleicht  auch  eine  Riickbildung  des 
Uebels,  wenigstens  in  so  weit  herbeizufuhren,  dass 
ein  operatives  oder  sonstiges  ortliches  Yerfahren  spa- 
ter  Sta tt  finden  konnte,  wurde  das  Z i ttm an n’sche 
Decoct  verordnet.  Dessen  Einwirkung  zeigte  sich 
schon  wenige  Wochen  nach  der  Kur  so  heilsam,  dass 
kein  weiteres  Yerfahren  und  keine  Anwendung  irgend 
eines  ortlichen  Mittels  mehr  nothwendig  war,  um  eine 
vollstandige  Schmelzung  aller  Yerhartung  sowohl  der 
Lippen  ais  der  Submaxillardriise,  ingleichen  eine  dau- 
ernde  Vernarbung  der  bereits  exulcerirten  Stelle  her¬ 
bei  zu  fiihren. 

Tam  interne  quam  externe  et  Arsenicum  adhibe¬ 
tur  ad  dissolvendos  tumores  scirrhosos ,  cujus  autem 
usus  prae  aliis  medicamentis  summam  exposcit  circum¬ 
spectionem,  cum  non  solum  interne  adhibitus,  sed  et 
usus  ejus  externus  facillimo  modo  intoxicationem  indu¬ 
cit.  Methodus,  secundum  Febu r  est  sequens :  Solvun¬ 
tur  quatuor  grana  Arsenici  albi  in  libris  duabus  Aquae. 
De  solutione  hac  mane  jejuno  adhuc  ventriculo  sumitur 
cochlear  cibarium  cum  eadem  quantitate  lactis  et  drach¬ 
ma  dimidia  Syrupi  Diacod.  Post  octo  dies  mane  et  ve¬ 
speri  cochlearia  duo  sumere  jubet.  In  individuis  tene¬ 
ris  dosim  non  amplius  auget,  robustis  et  sex  cochlea¬ 
ria  concedit.  Tota  cura  supra  designatam  dosim  sexies 
exposcit.  Portio  secunda  ex  granis  sex ,  tertia  ex  octo 
granis  paratur,  secus  dosim  non  amplius  auget. 

Remedium  hoc  non  est  ingratum ,  nullas  decisivas 
excitat  excretiones  ,  et  plane  nulla  causat  incommoda. 
Omni  octava  die  cura  durante  purgans  porrigitur,  e 
Manna ,  Rheo  et  Sale  Seidlicensi  constans,  pro  potu 
serum  lactis  aut  Decoctum  Althaeae  cum  pauxillo  ni¬ 
tri  puri  porrigitur,  vinum  et  omnia  potulenta  calefa¬ 
cientia  sedulo  evitari  debent,  quemadmodum  etiam  caro 

assata,  caro  autem  vitulina  et  gallinarum,  cocta  poma 
et  herbae  bene  conveniunt.  Et  externe  Feburo  ad  dis¬ 
solvendos  tumores  scirrhosos  utitur  Arsenico  sequenti 
modo :  instituit  lotiones  cum  solutione  arsenicali ,  tunc 
tumorem  obtegit  cum  pasa,  quae  constat  e  libra  succi 
mororum  semiuncia  sacchari  saturni  et  eadem  quantitate 
Arsenici  in  aceto  soluti,  IV2  drachma  Laudani  liquidi, 
et  tot  pulveris  Conii  maculati,  quod  ad  pastam  requi¬ 
ritur.  Cancrum  apertum  eodem  modo  tractat. 

His  autem  omnibus  remediis  solum  tunc  locus  con¬ 
ceditur,  si  impossibilitas  adest,  scirrhum  directo  mo¬ 
do  amoveri,  e  contra  praeferenda  ejus  exstirpatio 
ope  cultri  aut  exstinctio  ope  causticorum  de  quo  nunc 
acturus  sum. 

(i)  Exstirpatio  scirrhi  omnibus  caeteris  methodis  op¬ 
tima  habetur,  quum  scirrho  semper  inflamma¬ 
tio  accedit ,  indeque  transitus  in  cancrum  aper¬ 
tum  prohiberi  nequit,  ablato  autem  producto 
morboso  aeger  saltem  de  hac  certa  mortis  causa 
liberatur.  Possibilitas  tamen  remanet,  quod  in 
alio  organo  iterum  formatio  scirrhosa  contingit, 
nisi  dispositio  in  scirrhum  imminuitur  aut  plane 
aufertur. 

Modus  exstirpationis  in  genere  determinari  ne¬ 
quit,  instituitur  secundum  regulas  exstirpationis  tumo¬ 
rum  cysticorum. 

b)  Exstinctio  ope  Arsenici  jam  diu  a  medicis  tenta- 
tur,  et  de  usu  ejus  proficuo  dubium  non  restat, 
quum  non  solum  morbosa  delet,  sed  in  circum¬ 
ferentia  plasticam  excitat  inflammationem.  Inter 
methodos,  quibus  adhibetur,  illa  Hellmundi 
sibi  optimam  famam  emeruit. 

Haec  methodus  securam  sanationem  sperare  licet 
si  diametrum  plagae  scirrhosae  2 — §  lineas  non  tran- 

sit,  in  casu  opposito  praevia  ablatio  cum  cultro  est  ne- 
cesse,  aut  Methodus  secundum  Cosme.  Malo  autem  ni¬ 
miopere  provecto  ,  si  jam  cachexia  adparet  cancrosa, 
haec  Methodus  adeo  parum,  ut  quaevis  alia,  juvare 
valet. 


Applicationis  modus  secundum  Hellmund. 

R/>.  Arsenici  albi 

scrupulos  duos 
Cinerum  solearum  vetustarum 

grana  duodecim ♦ 

Cinnabaris  artefactae 

drachmas  duas. 

M.  f.  pulv.  subtilissimus. 

D.  Sg.  pulv.  arsenicalis  No.  i. 

Rp.  Balsami  peruviani  nigri 
Extracti  Conii  maculati 

a  a  unciam. 

Plumbi  acetici  crystallisati 

scrupulos  quatuor. 

Tincturae  opii  crocatae 

scrupulos  duos. 

Cerati  simplicis 

uncias  quatuor. 

M.  1.  a.  exactissime. 

D.  Sg.  Unguentum  narcotico  —  balsamieum  No.  2. 

\  * 

Rp.  Pulveris  arsenicalis  No.  1 

drachmam  unam. 
Unguenti  narcotico  balsam.  No.  2 

unciam. 

M.  exactissime. 

D.  S.  Unguentum  arsenicale  compositum  No.  3. 

Hoc  remedium  sequenti  modo  adplicatur:  splenia 
cum  unguento  No.  3  illinita  parti  morbosae  ita  imponun¬ 
tur,  ut  ubique  illa  cum  hoc  sint  in  contactu,  margines 
ulceris  praeterea  ad  duas  fere  lineas  cum  unguento  ob¬ 
teguntur.  Post  spatium  aliquot  horarum  in  ulcere  do¬ 
lor  excitatur  nonnunquam  intensissimus,  circumferentia 

intumescit,  et  erysipelatosam  ostendit  inflammationem, 
his  symptomatibus  febris  nonnunquam  accedit.  Deligatio 
quotidie  iteratur. 

Die  tertia  aut  quarta  inflammationis  symptomata 
universim  decrescunt,  superficies  ulceris  gangraenosa 
prospicit,  putredinis  spargit  foetorem  et  ichoris  majo¬ 
rem  secernit  copiam;  die  circiter  sexta  superficies  in 
crustam  commutatur  bruneam,  humidam,  mollem.  Nunc 
loco  unguenti  arsenicalis  in  usum  vocatur  Unguentum 
narcotico  balsamicum,  quod  simili  modo  adplicatur. 

Die  decima  quarta  crusta  solvitur,  et  subtus  casu 
felici  granulationes  adparent  —  citius  aut  serius  nunc 
cicatrisatio  sequitur. 

Pasta  arsenicalis  Cosmi  cum  spatula  illinitur  im¬ 
mediate  ulceris  superficiei.  Hoc  remedium  intensissimos, 
vix  tolerabiles  causat  dolores,  et  fortius  illo  agit. 

Arsenicum  non  solum  partium  organicarum  vitam 
delet,  structuram  devastat,  in  partibus  vicinis  inflamma¬ 
tionem  provocat,  quae  sufficit,  ut  morbosa  detrudantur, 
sed  specifice  in  scirrhosas  partes  agit,  quapropter  ob¬ 
servamus  ,  inflammationem  per  Arsenicum  semper  esse 
plasticam. 

Facta  exstirpatione  iterataque  causticorum  adpli- 
catione,  si  malum  iterum  iterumque  redit,  tunc  ad  in¬ 
ternum  remediorum  usum  confugimus ,  quibus  virtutem 
inesse  putamus,  symptomata  componendi,  quae  sunt  pe- 
ricdlosa  aut  valdopere  molesta,  ut  saltem  vitam  pro¬ 
crastinemus  ,  et  lenimen  misero  inferamus. 

Theses  defendendae. 


S, 


i. 


'olum,  qui  medicinae  chirurgiam  jungit,  medicus  per¬ 
fectus. 

2. 

Anamnesticorum  perfecta  cognitio  potissimum  diagno- 
seos  conficiendae  subsidium. 

3. 

Non  raro  diarrhoea  purgantibus,  vomitus  emeticis  cu¬ 
ratur. 

4. 

Sol,  aer  et  aqua  in  scrophulis  plus  praestant,  quam 
pharmaca. 

5. 

In  morbis,  ubi  purgans  indicatum,  non  idem,  quale  ex¬ 
hibebas. 

6. 

Non  datur  docimasia  pulmonum  omnibus  numeris  ab¬ 
soluta. 

7. 

Urbes  morborum  castra. 

8. 

Varii  morbi  eodem  remedio  et  unus  morbus  variis  re¬ 
mediis  curatur.  ’ 

9. 

Alia  aetas  alia  ad  morbos  dispositio. 

10. 

Liberi  medici  populares  plus  damni,  quam  utilitatis 
sunt. 

11. 

Dantur  morbi  occulti. 

12. 

Non  datur  herniae  incarceratio  spasmodica. 

13. 

Studium  medicinae  nonnisi  morte  finiendum. 


